MeeGo 1.1.
**MeeGo** oli Nokian ja Intelin osin kehitysvaiheeseen jäänyt Linux-pohjainen mobiililaitteiden käyttöjärjestelmä ja ohjelmistoalusta. MeeGo luotiin yhdistämällä Nokian Maemo-alusta ja Intelin kehittämä Moblin. Se tarjoaa tuen sekä ARM- että x86-arkkitehtuureille. MeeGon ensimmäinen versio oli tarkoitus julkaista vuoden 2010 toisella vuosineljänneksellä.

Nokia ja Intel ilmoittivat hankkeesta Mobile World Congressissa helmikuussa 2010. *MeeGoa* hallinnoi Linux Foundation.

MeeGon oli tarkoitus toimia Nokian älypuhelinten tulevana käyttöjärjestelmänä, mutta 11. helmikuuta 2011 toimitusjohtaja Stephen Elop ilmoitti Nokian tulevien älypuhelinten perustuvan Microsoftin Windows Phone 7 -alustaan. Tämän seurauksena hanke lopetettiin.

Nokian hylättyä projektin se on jatkunut muissa muodoissa. Tizen-hanke on Intelin uusi projekti yhdessä Samsungin kanssa ja Mer-projekti on Meegoa jatkava yhteisöprojekti.

Julkaistut laitteet
-------------------

MeeGoon perustuvia laitteita on tullut markkinoille muutamia, muiden muassa Nokia N9, Asuksen EEE PC X101 sekä Lenovon IdeaPad S100.

Perintö
-------

Syyskuun 2011 lopulla Intel ilmoitti aloittavansa uuden Tizen-mobiilialustan kehittämisen. Yhtenä yhteistyökumppanina on Nokian kilpailija Samsung. Samalla MeeGo-yhteisö kannustaa vanhoja MeeGo-kehittäjiä siirtymään Tizenin pariin.

Meego-hankkeen yhteisöllisenä jatkumona on Mer-projekti. 

Heinäkuussa 2012 suomalainen Jolla ilmoitti jatkavansa MeeGoa siitä, mihin Nokian N9 puhelin jäi. Jollan käyttöjärjestelmä on nimeltään Sailfish OS ja se pohjaa Mer-käyttöjärjestelmään. Jolla Mobilen johdossa on Nokia N9 -puhelimen kehittäjiä ja suunnittelijoita, jotka ovat lopettaneet Nokialla.

Lähteet
-------

1. 1 2 3  Rapeli, Katja: Nokian yllätys: Maemosta tulee MeeGo.  *Tietoviikko*, 15.2.2010. Artikkelin verkkoversio. Viitattu 15.2.2010.  (Arkistoitu – Internet Archive)
2. ↑  Nokian Maemosta tulee Meego.  *Digitoday*, 15.2.2010. Artikkelin verkkoversio. Viitattu 15.2.2010.
3. ↑  MeeGo FAQ Meego.com.  Arkistoitu 10.4.2012. Viitattu 15.2.2010.
4. ↑  Grabham, Dan: Intel and Nokia merge Moblin and Maemo to form MeeGo  15.2.2010. Techradar.com. Viitattu 19.4.2010. (englanniksi)
5. ↑  MeeGo Press Release  15.2.2010. Intel. Viitattu 15.2.2010. (englanniksi)
6. ↑  Asukselta huippuedullinen MeeGo-miniläppäri heinäkuussa Hardware.fi. Viitattu 15.9.2011.
7. ↑  Lenovolta alle 200 euron MeeGo-minikannettava Hardware.fi. Viitattu 15.9.2011.
8. ↑  MeeGo muuttui Tizeniksi – Intel ja Samsung jatkavat kehitystä Puhelinvertailu.com. Viitattu 28.9.2011.
9. ↑  MeeGon paluu: ex-nokialaisten Jolla lupaa oman älypuhelimen jo tänä vuonna Tekniikka ja Talous.  Arkistoitu 12.7.2012. Viitattu 9.7.2012.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **MeeGo**.
* MeeGo.com
* Kurri, Sampsa: Nokia MeeGon tarina *Muropaketti*.  10.10.2012.  Arkistoitu 13.10.2012. Viitattu 10.10.2012.

Nokian alustat

|  |  |
| --- | --- |
| Käyttöjärjestelmät | 
* Maemo
* MeeGo
* Nokia Asha Platform
* Nokia X Platform
* Smart Feature OS
* Symbian

 |
| Ohjelmistokehykset | 
* Series 30
* Series 30+
* Series 40
* Series 60 (N-Gage)
* Series 80
* Series 90

 |
| Muita artikkeleita | 
* Accredited Symbian Developer
* Carbide.c++
* Qt
* Symbian Foundation

 |